
Cydnabyddiaeth Deallusrwydd Artiffisial
Rwy’n cydnabod y defnydd o [ChatGPT] (https://chatgpt.com/) ar 13 o Fawrth 2025 i helpu gyda dealltwriaeth ac ymchwil yn fy aseiniad. Defnyddiais yr anogwr(wyr): 
1. Dealltwriaeth am ELSA.
2. Ymchwilio damcaniaethwyr sy’n cefnogi fy syniadau.
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth.




Targedau o fy aseiniad blaenorol

	Targed
	Sut yr wyf wedi mynd i'r afael â hyn yn y gwaith hwn

	Cymhwysa dy ddarllen i dy brofiadau, cynllunio a dewisiadau yn hytrach na disgrifio beth sydd gan awduron i’w ddweud a’r hanes tu ôl i’w gwaith.

	Byddaf yn siarad am fy mhrofiadau personol o PAP2 a chwilio yn ddyfnach am awduron sy’n gallu cefnogi beth rydw i eisiau sôn am.

	Datblyga dy sgiliau synthesis a dadansoddi drwy gymharu a chyferbynnu’r prif themâu/dadleuon sy’n codi ar draws sawl ffynhonnell. Gofala fod yr elfen gritigol yn parhau hyd nes diwedd dy waith.


	Byddaf yn gwneud yn siŵr i edrych yn fanwl ar y ddau ochr o ymyraethau a’r agweddau positif a negyddol am yr un rwyf wedi dewis sef ELSA. Byddaf hefyd yn gwneud yn siŵr i fod yn gritigol o syniadau awduron a damcaniaethwyr.






Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial a’r heriau posib all ymddangos. 
(2910/2750 geiriau)

Cyflwyniad (556/ 400) 
Mae gan lawer o ysgolion plant gydag anghenion dysgu ychwanegol. Yn 2018, roedd y Llywodraeth Cymru wedi cyflwyno deddf ADY newydd o’r enw ‘Deddf Anghenion Dysgu Ychwanegol a’r Tribiwnlys Addysg (Cymru) 2018’. Mae’r ddeddf yma wedi cael ei rhoi mewn lle er mwyn trawsnewid y system ADY yng Nghymru i helpu rhoi gwell cymorth i bobol ifanc sy’n dioddef o anawsterau dysgu ar draws Cymru. (Cyngor Gwynedd, 2018)
Pwrpas yr aseiniad yma yw ddewis ymyrraeth sy’n cefnogi dysgu a datblygiad disgybl ac yna adfyfyrio ar yr heriau potensial sy’n dod gyda’r ymyrraeth yma. Felly, rwyf wedi dewis disgybl o fy mhrofiad PAP2 ac er mwyn cadw’r plentyn yma yn anhysbys, rwy’n dilyn Canllawiau Moesegol BERA ar gyfer ymchwil addysgol (BERA, 2024) felly byddaf yn defnyddio ffug enw i’r plentyn yma sef ‘Moli’.
Mae Moli yn ferch deg mlwydd oed ym mlwyddyn chwech. Symudodd hi i’r ysgol ym mlwyddyn dau. Mae ganddi hi un chwaer henach sydd gan awtistiaeth ac un brawd ym mlwyddyn un a does dim ganddo unrhyw anghenion. Mae gan Moli ‘selective mutism’ tuag at athrawon. Mae hyn yn meddwl dydy Moli byth wedi siarad ag unrhyw un o’r athrawon yn yr ysgol. Dydy Moli ddim yn cyfrannu tuag at y gwersi, mae byth yn gofyn neu ateb cwestiynau. Mae braidd yn gwneud gwaith yn ei gwersi, mae’n dibynnu ar hwyliau hi yn y wers. Mae’n anodd iawn i’r athrawes gwybod beth yw lefel gallu Moli achos dydy hi ddim yn darllen i’r athrawes neu gyfrannu yn y gwersi. Oherwydd hyn, rydym yn credu bod gan Moli lefel datblygiad is am ei oedran, ond mae’n anodd dweud ble mae hi ar y camau cynnydd oherwydd dydy hi ddim yn cyfrannu yn y dosbarth.
Mae Moli yn cael ei ystyried fel plentyn ADY, felly mae gwaith hi wedi cael ei addasu iddi hi. Mae hyn yn gwneud i Moli teimlo’n analluog achos bod ganddi hi waith gwahanol i weddill y dosbarth, ond dydy hi ddim yn dangos i’r athrawes bod hi’n gallu cwblhau gwaith mwy heriol. Dydy hi hefyd dim yn hoffi cymryd cymorth o’r cynorthwyydd yn y dosbarth. 
Mae Moli yn gallu bod yn aflonyddgar yn y dosbarth, er bod hi ddim yn siarad ag athrawon, mae dal yn swnllyd yn y dosbarth i’w chyd-ddisgyblion ac yn gallu tynnu sylw nhw o wneud gwaith trwy siarad â nhw ac weithiau aflonyddu’n gorfforol trwy fwrw plant eraill neu fynd a’i llyfrau a gliniaduron pan maen nhw’n trio gwneud gwaith.
Mae gan Moli problemau emosiynol, mae’n dioddef o feddyliau negyddol oherwydd mae’n meddwl ei bod hi’n llai galluog i gymharu â phlant eraill. Mae Moli wedi dweud pethau difrifol a phryderus am ei hun, felly mae’n amlwg bod ganddi hunan-barch is a phroblemau iechyd meddwl. Mae’n poeni llawer am fynd lan at Ysgol uwchradd yn fis Medi ac mae llawer o ei phryderon yn dod o’r ffaith bod ei chwaer yn awtistig ac mae Moli yn credu bydd rhaid iddi hi fynd mewn i uned yn ysgol uwchradd fel ei chwaer ond dydy hyn ddim yn wir ac mae’r CADY wedi trio tawelu ei meddyliau am hyn.
Er mwyn rhoi cymorth effeithiol i Moli, rydw i fynd i roi ymyrraeth ELSA iddi hi. Pwrpas y rhaglen ELSA yw cefnogi ysgolion i gyrraedd y disgwyliadau o ddelio gyda disgyblion sy’n hyglwyf yn emosiynol. 


Prif ran (1716/ 1950)
Mae’r term ‘ymyrraeth’ yn golygu rhywbeth sy’n cael ei rhoi mewn lle ar gyfer plentyn neu grŵp o blant sydd gan anghenion dysgu ychwanegol ac angen cymorth mewn agwedd penodol. Pwrpas ymyrraeth yw helpu’r plant ADY deall cyn iddyn nhw gwympo tu ôl gormod yn eu haddysg. Does dim gwastad angen ymyrraeth am amser hir ar rai plant, mae disgyblion yn cael ei thynnu mas pan mae’r ymyrraeth wedi gweithio yn effeithiol ac mae cynnydd wedi digwydd yn ei datblygiad. Mae gan ddisgyblion hawliau plant mewn lle er mwyn gwneud yn siŵr bod nhw’n cael tegwch yn ei addysg, mae Erthygl 23 yn dweud bod gan blant gydag anableddau’r hawl i ofal ac addysg arbennig, felly mae’n bwysig bod neb yn cael ei gadael tu ôl. (Comisiynydd Plant Cymru, 2025)
Yn ôl y Llywodraeth Cymru, “Early intervention can be the key to success” mae hyn yn golygu mae’n rhaid rhoi’r cymorth i ddisgyblion yn syth er mwyn gallu rhoi’r un cyfleoedd ac addysg iddyn nhw fel bod nhw dim yn colli mas neu gwympo tu ôl pawb arall. Mae gan rhai plant anghenion gwahanol ac mae’n rhaid i ni fod yn gynhwysol a gwneud yn siŵr bod pawb yn gallu elwa o ein gwersi. Mae’n bwysig bod ni fel athrawon yn gallu gweld pryd mae plant angen cymorth, deall ym mha agweddau maen nhw angen cymorth a rhoi cymorth effeithiol a pherthnasol iddyn nhw. Weithiau mae plant yn gallu cael pethau cynhwysol i bawb yn y dosbarth fel amserlenni gweledol i helpu gweld trefn y dydd, ond ambell i waith mae angen ymyrraeth berthnasol ac unigol iddyn nhw a dyna beth sydd angen ar Moli. Felly trwy roi’r ymyrraeth ELSA i Moli, rwy’n helpu hi yn syth er mwyn cael hi nol ar y trywydd iawn am weddill ei addysg a dim yn osgoi’r broblem tan mae’n rhy hwyr i helpu, a dyna beth mae’r Llywodraeth Cymru yn trio portreadu yn y dyfyniad uwchben. (Llywodraeth Cymru, 2016, t.8)
Mae’r hyfforddiant i fod yn ELSA wedi cael ei anelu at gynorthwyydd yn benodol, maen nhw’n cael 6 diwrnod llawn o hyfforddiant sy’n rhoi amrywiaeth o wybodaeth bwysig yr holl ffordd o lythrennedd emosiynol i wrando gweithredol. Mae’n rhoi dealltwriaeth ddwfn i’r staff o sawl maes o broblemau emosiynol a sut mae’n well delio â nhw. (Palphreyman, 2023)
Bydd yr ymyrraeth hon yn cael ei gychwyn trwy gael ELSA allanol i ddod mewn i’r ysgol. Bydd y sesiynau yn ffocysu ar agweddau gwahanol pob wythnos ac yn cynnwys gemau, lliwio, teganau synhwyraidd, chwarae a llunio i ddechrau er mwyn cael Moli i deimlo’n gyfforddus a diogel. Wedyn, bydd cardiau, gemau, siartiau a phethau perthnasol i’r agwedd bydd yr ELSA yn ffocysu ar yn y sesiwn yna yn cael ei defnyddio yn y brif ran i helpu cael Moli i ddangos teimladau a mynegi emosiynau gwahanol. Mae ELSA yn defnyddio adnoddau fel ‘Blob Tree’ a ‘Bear Cards’ i helpu cael plant i ddangos sut maen nhw’n teimlo heb orfod siarad am brofiadau nhw i’r ELSA ac mae hyn yn bositif achos mae’n helpu plant bod yn fwy agored a chreu amgylchedd digyffro i’r disgybl. Mae ELSA yn osgoi gofyn cwestiynau yn syth i’r plentyn achos mae hyn yn gallu bod yn ymledol ac arwain y plentyn i gau a theimlo’n anghyfforddus. Felly, mae’r ELSA wedi cael ei hyfforddi i wybod yn union sut i ddelio gyda phlant â phroblemau emosiynol a sut i ddeall y plentyn. 
Byddwn yn dechrau trwy roi un sesiwn yr wythnos i Moli ac yna adeiladu neu leihau os mae angen. Rydym yn gobeithio bydd y sesiynau yma yn cael effaith positif ar Moli, ond wrth gwrs mae’n rhaid i ni fod yn ofalus ac edrych ar yr agweddau positif a negyddol i wneud yn siŵr bod yr ymyrraeth yma yn addas.
I ddechrau, mae’r ymyrraeth ELSA yn rhoi cefnogaeth unigol ac unigryw. Bydd hyn yn elwa Moli, achos bydd e’n creu amgylchedd ymlaciol a phositif sydd mynd i helpu lleihau pryder hi a gadael iddi hi deimlo’n gyfforddus yn ystod y sesiynau. Gobeithio bydd hyn yn gwneud i Moli teimlo’n fwy hapus i siarad gyda’r ELSA hefyd. Roedd Mary Ainsworth a John Bowlby wedi pwysleisio’r pwysigrwydd o blant yn cael sylfaen ddiogel er mwyn gallu datblygu a theimlo’n gyfforddus i archwilio gwahanol fynegiadau emosiynol sy’n gallu elwa plant gyda ‘selective mutism’. (Cyfeirnodwyd yn Stevenson-Hinde, 2017) Bydda’r damcaniaethwyr yma yn cefnogi’r syniad o ddefnyddio ELSA a chreu amgylchedd positif i Moli.
 Mae Moli yn gweld hi’n anodd agor lan at bobl a dim yn hoffi pobl gwybod llawer am ei feddyliau, felly mae’n hynod o bwysig bod hi’n teimlo’n gyfforddus a bod ni’n creu profiad da iddi hi a rhoi lle diogel iddi hi siarad â rhywun. Mae’r ymyrraeth ELSA yn cael ei chynnal mewn llefydd tawel a straen isel sy’n dda i Moli. Ond, ar y llaw arall, mae’r ysgol yn fach a does dim llawer o lefydd gwag i wneud ymyrraeth. Mae pob dosbarth yn cael ei defnyddio yn yr ysgol ac mae un caban ble mae’r CADY yn gweithio ac mae’r caban arall yn cael ei defnyddio am ymyraethau gwahanol fel mathemateg a rhifedd ac weithiau mae plant yn cael gwersi cerddoriaeth yn y caban hefyd. Bydd hyn yn her i’r ymyrraeth hon, oherwydd mae prinder ystafelloedd, felly bydd rhaid i ni gael yr ELSA i ddod pan mae’r caban yn wag ac mae hyn yn gallu bod yn anghyfleus i’r athrawes dosbarth achos efallai bydd hi dim eisiau i Moli colli mas ar wersi hi. 
Yn ail, mae’r ffaith bod ELSA yn gallu helpu gyda hunan-barch disgyblion a gwneud i ddisgyblion teimlo’n well am ei hun. Roedd y damcaniaethwr Abraham Maslow wedi creu’r theori o anghenion hierarchaeth, mae’r pyramid yn dangos pum gwahanol lefelau o beth sydd angen er mwyn datblygu, yr un gwaelod yw anghenion seicolegol, yna mae anghenion diogelwch, anghenion perthynoldeb a chariad, anghenion hunan- barch ac yna hunan-actio ar dop yr hierarchaeth. Mae’r anghenion hunan-barch yn berthnasol i Moli achos mae angen iddi hi weithio ar hyn. Mae Maslow yn credu, pan fydd rhywun wedi ennill parch tuag at ei hun, mae’n anoddach i golli’r parch neu gael ei dynnu i ffwrdd ac mae’n ymddangos bod y bobl yna yn hapusach â'u hunain i gymharu ag eraill. Mae Maslow yn mynd ymlaen i ddweud, os yw person yn anhapus â'i hun ac nad oes ganddo lawer o hunan-barch, maen nhw'n dod yn fwy beirniadol tuag atynt eu hunain ac yn creu rhwystr tuag at lwyddiant personol. (Cyfeirnodwyd yn Poston, 2009). Felly, byddai Maslow yn cytuno gyda’r syniad bod angen gweithio ar hunan-barch Moli achos maen hyn yn dala hi nôl o lwyddiant a chyflawniad.
 Er bod hyn yn swnio fel syniad da achos mae angen cynyddu hyder a hunangred Moli, mae hefyd yn gallu bod yn negyddol, achos os mae’r ELSA yn bwydo hi gyda’r ffaith bod hi mor dalentog ac yn adeiladu hi i adnabod ei chryfderau, efallai bydd hyn yn rhoi gormod o straen arni hi a bydd hi yn teimlo’n waeth am y ffaith bod safon gwaith hi dim mor dda ag eraill. Yn y gorffennol, mae Moli wedi gwneud gwaith da yn y dosbarth ac ar ôl i’r athrawes rhoi clod iddi hi, doedd hi dim yn hapus a dim wedi gwneud gwaith am amser hir eto, felly efallai dydy Moli ddim mynd i elwa o gael ei chlodfori. Hefyd, mae hyn yn gallu arwain at Moli i fod yn ynghlwm yn emosiynol i’r ELSA  a gweld hi’n anodd teimlo’n gryf ar ei hun. Os mae Moli yn dechrau dibynnu ar yr ELSA gormod, bydd hi ddim yn gwybod beth i wneud mewn sefyllfaoedd gorfywiog fel yr ystafell dosbarth ac efallai bydd hyn yn rhoi mwy o bryderon iddi hi.
Hefyd, mae’n rhaid ystyried y gost ac amser o gael ELSA i ddod mewn i’r ysgol. Mae galw am ELSA’s yn llawer o ysgolion achos mae llawer iawn o ddisgyblion ADY, ac weithiau mae angen mwy nag un ELSA ar rai ysgolion. Felly, mae’n anodd cael ELSA yn y lle cyntaf ac efallai bydd angen mwy nag un sesiwn yr wythnos gan Moli ar ryw bryd, ond mae hyn yn dibynnu ar faint mae’r ELSA yn gallu gwneud achos efallai bod yr ELSA yn gweithio i lawer o ysgolion a does dim amser i ddod mwy nag unwaith yr wythnos. Hefyd, bydd rhaid i’r ysgol gwario arian i gael yr ELSA mewn, neu hyd yn oed os mae’r ysgol yn penderfynu hyfforddi un o’r cynorthwywyr i fod yn ELSA, mae yna gost fan hyn hefyd er mwyn cael staff ychwanegol a pharhaol i ddod mewn i’r ysgol i helpu pan mae’r ELSA yn hyfforddi neu wneud sesiynau. Ond, ar y llaw arall, bydd y gost yn werth talu os mae’n gwneud gwahaniaeth i Moli yn y dosbarth, achos bydd dim rhaid i’r athrawes dosbarth gwastraffi amser i drio siarad a Moli achos bydd hi’n cael check-ins yn ystod y sesiynau ELSA a hefyd efallai bydd Moli yn dechrau gweithio yn well yn y dosbarth ar ôl y sesiynau yma. 
Efallai bydd Moli yn teimlo’n gywilydd am gael sesiynau unigol mas tu fas o’r dosbarth. Rydym yn gwybod yn barod dydy Moli dim yn hoffi gofyn y cynorthwyydd yn y dosbarth am help rhagor achos mae’n teimlo’n analluog, felly efallai bydd hyn yn gwneud iddi hi deimlo’n waeth eto. Mae Moli yn barod yn cael ymyrraeth mathemateg a rhifedd, felly gall hyn fod yn ormod iddi hi a hefyd bydd hi’n colli mas ar fwy o amser yn y dosbarth, felly efallai bydd hyn yn cael effaith negyddol ar ei addysg a’i iechyd meddwl. Ond, ar yr ochr arall, mae’n hynod o bwysig bod Moli yn cael y sesiynau yma er mwyn helpu ei sgiliau emosiynol a helpu hi i adnabod ei theimladau drwg a gwybod sut i ddelio gyda nhw, cyn i bethau mynd yn rhy bell mas o law. Mae’n bwysig i Moli dysgu am sut i ymdopi a rheoli ei theimladau, un damcaniaethwr bydd yn cefnogi hyn yw James Gross, mae Gross yn credu ei bod hi’n mor bwysig dysgu sut i reoleiddio emosiynau er mwyn gallu gweithredu ac ymdopi mewn bywyd. (HANDBOOK OF EMOTIONS, 2008, t.513)
Hefyd, mae’n rhaid i ni fod yn ofalus bod ni ddim yn cael disgwyliadau annisgwyl, mae’n rhaid i ni ffocysu ar broblemau iechyd meddwl Moli cyntaf er mwyn gallu symud ymlaen a helpu hi gyda hyder hi ac wedyn gweithio ar y ffaith bod hi ddim yn siarad. Efallai bydd hi ddim yn siarad gydag athrawon ar ôl y sesiynau yma, ond os mae hi’n gallu cael rhywbeth mas o’r ymyrraeth hyn fel cefnogaeth emosiynol i adeiladu ei hunanwerth, bydd hyn yn elwa bywyd hi. Felly, mae’n rhaid i ni gadw’n positif a dim disgwyl iddi hi newid yn syth. 

Diweddglo (574/ 400)
Ar ôl edrych yn fanwl ar y ddau ochr o ddefnyddio ymyrraeth ELSA ar gyfer Moli, rwy’n credu byddai hyn yn gweithio’n dda iddi hi, achos mae angen i ni helpu Moli dod dros ei feddyliau negyddol mewn ffordd effeithiol a chyfforddus iddi hi. Rwy’n ymwybodol bod problemau siarad gan Moli ac efallai ni fydd ELSA yn gallu cael hi i siarad yn syth, ond rwy’n teimlo bod rhaid i ni roi cymorth emosiynol yn gyntaf i Moli achos os mae’n teimlo’n negyddol trwy’r amser, dydy hyn dim mynd i helpu hi gyda’r broblem siarad. Felly, rwy’n teimlo bod rhaid dod dros y cam cyntaf ac wedyn symud ymlaen at edrych ar helpu hi i siarad. Mae’n debyg bod Moli dim yn siarad ag athrawon achos bod hi’n bryderus ac rwy’n credu os rydym yn gallu helpu hi gyda’r agwedd emosiynol ac iechyd meddwl, bydd hyn yn elwa’r agweddau siarad a hyder dros amser mewn camau bach. Fel rwy wedi sôn, rwy’n deall ni fydd y sesiynau ELSA yn gweithio yn syth, maen nhw fynd i gymryd amser, ond wrth adeiladu ar bethau yn araf bach rwy’n hyderus bydd cynnydd mewn lles Moli. 
Bydd yr ymyrraeth ELSA yn gallu helpu Moli i weithio ar berthnasau gydag athrawon a dysgu bod nhw yna i helpu, er dydyn ni ddim yn gwybod pam dydy Moli dim yn hoffi athrawon, mae’n glir bod hi ddim wedi cael profiad da gyda nhw yn ei fywyd cynnar. Yn ôl John Bowlby, roedd ei thad wedi sôn am y syniad am bwysigrwydd bondiau emosiynol cynnar rhwng plant a phobl er mwyn iddyn nhw deimlo’n ddiogel a’r problemau iechyd meddwl sy’n gallu dod o dorri’r bondiau yma, mae Bowlby yn cytuno gyda’r syniad hyn. Mae’r theori hyn yn berthnasol i Moli, oherwydd mae’r bondiau emosiynol rhyngddi hi ac athrawon wedi cael ei thorri mor gynnar yn fywyd ac mae hi’n dioddef o broblemau iechyd meddwl yn ifanc achos hyn. (Bowlby, 2012, t.9)
 Bydd yr ymyrraeth ELSA yn gallu elwa Moli i adeiladu perthnasau iach gydag athrawon a helpu hi i ymddiried ynddo nhw dros amser.
Am y camau nesaf, byddwn yn parhau gyda’r ELSA yn yr ysgol am Moli ac efallai rhoi mwy o sesiynau arno os mae angen. Rwy’n credu bydd llawer o blant yn yr ysgol yn gallu elwa o ymyrraeth ELSA hefyd, felly mae’n bendant rhywbeth byddwn ni’n edrych mewn i yn fwy. Efallai gallwn edrych mewn ar gael un o’r cynorthwywyr o’r ysgol i hyfforddi fel ELSA er mwyn cael rhywun parhaol yn yr ysgol i wneud y sesiynau. Bydd hyn yn fwy cyfleus i’r athrawon achos bydden nhw’n gallu cynllunio pryd maen nhw eisiau ei ddisgyblion cael yr ymyrraeth ac osgoi aflonyddu llif ei wersi. Bydd yr ELSA yn bersonol i’r ysgol, felly ni fydd rhaid rhannu gydag ysgolion eraill a byddaf yn neis i’r disgyblion gweld rhywun maen nhw’n nabod a gallu dod yn gyfarwydd gyda. O ran teuluoedd cymryd rhan, ni fyddwn yn rhoi sesiynau ysgol ELSA i rieni i ymuno ag achos rydym eisiau’r plant cael preifatrwydd a llonydd, ond byddwn ni yn gallu trefnu cyfarfodydd gyda rhieni i drafod sut mae’r disgybl yn dod blaen os mae’r plentyn yn hapus i ni drafod hyn. Felly os mae Moli eisiau i’w rhieni gwybod beth rydym yn gwneud yn y sesiynau a sut mae’n gwella neu ddim yn gwella, byddwn yn gallu siarad am hyn. 

Atodiadau:

                                                                                           Proffil Moli

[bookmark: _Hlk192239711]Dyma Moli, mae Moli yn deg mlwydd oed ym mlwyddyn chwech. Mae ganddi hi un chwaer henach sy’n awtistig ac un brawd ifancaf ym mlwyddyn un, does dim ganddo fe ddiagnosis, ond mae’n alluog iawn am ei oedran yn fathemateg.

Mae gan Moli ‘selective mutism’. Mae Moli dim ond yn ‘mute’ tuag at athrawon yn yr ysgol. Dydy hi ddim yn siarad ag athrawon ac yn aml ddim yn gwneud gwaith yn y Dosbarth. Mae ganddi hi hiwmor sarcastig ac weithiau mae’n chwerthin ar jôcs yr athrawon, ond mae hyn yn hala iddi hi fod yn grac bod hi wedi dangos bach o gyfeillgarwch tuag at yr athrawon. 

Mae’n siarad â’r staff cymorth yn y Dosbarth ac yn siarad â ei chyd-ddisgyblion ac yn gallu bod yn aflonyddgar i’r disgyblion eraill. Weithiau mae’n tynnu sylw’r plant eraill trwy ddweud pethau cas a mynd a’r llyfrau neu liniaduron plant eraill tra bod nhw’n trio gwneud gwaith. Pan mae Moli yn siarad, mae’n siarad yn glir ac yn ramadegol gywir.

Mae’n gallu bod yn anghwrtais i blant eraill yn y Dosbarth a mas ar yr iard ac yn hoffi cario clecs am blant eraill i’r staff cymorth. 

Mae Moli weithiau yn gwneud gwaith yn y Dosbarth ond mae’n dibynnu ar ei hwyliau. Fel arfer, mae’n treulio’r holl wers yn gwneud dim. Os mae’r athrawon yn gofyn iddi hi i wneud gwaith, mae’n mynd yn fwy ystyfnig a bydd hi bendant dim yn gwneud unrhyw beth, felly mae’n well i adael hi fod. Mae’r athrawes Dosbarth wedi clodfori hi yn y gorffennol am wneud gwaith da ond ar ôl hyn roedd hi’n grac ac wedi gwrthod gwneud gwaith am amser hir. Felly, mae’n glir dydy hi ddim yn hoffi plesio’r athrawon o gwbl. 




































Mae Moli yn hoff iawn o wylio pêl-droed, ac mae’n fach o ‘tomboy’. Mae’n hoffi’r syniad o fod yn ffarmwr hefyd ac yn helpu Mamgu a thad-cu ar y fferm.

Mae Moli weithiau yn mynd yn grac pan mae’r athrawes Dosbarth yn rhoi gwaith rhy hawdd iddi hi. Fel arfer mae Moli yn cael yr un gwaith a phawb eraill ond fel arfer ar lefel mwy addas iddi hi. Mae’r athrawes yn dweud bod gwell gyda hi bod hi’n gwneud rhywbeth sy’n fach mwy hawdd na dim byd o gwbl. Mae hyn yn gwneud i Moli i deimlo’n dwp achos mae gwaith hi wedi cael ei wahaniaethu am ei ADY, ond os mae’r athrawes yn rhoi gwaith pawb eraill i Moli, mae’n pallu gwneud e. Felly dydy moli dim eisiau derbyn bod hi dim ar lefel gallu pawb arall.

Mae Moli weithiau yn dweud pethau negyddol am ei hun, mae hunan-barch is ganddi. Mae wedi dweud pethau ofnadwy am bethau mae mynd i wneud i’w hun i’r staff cymorth oherwydd doedd hi dim yn deall y gwaith. Roedd hyn wedyn wedi arwain at yr athrawon yn ysgrifennu adroddiad am y pethau mae wedi dweud a chael y gwasanaethau cymdeithasol a'i mam mewn i drafod Moli.

Mae Moli yn mynd lan at ysgol uwchradd ym mis Medi ac mae’n poeni am beth sydd mynd i ddigwydd pan mae’n symud. Mae Moli yn credu bydd hi’n gorfod mynd mewn i’r uned ond mae’r CADY yn gwybod bydd hyn dim yn digwydd ac yn ceisio tawelu meddwl Moli am hyn. Mae Moli wedi dweud wrth ei fam bydd hi yn siarad gyda’r athrawon pan mae’n symud lan at ysgol uwchradd. Mae llawer o feddyliau negyddol Moli am Ysgol uwchradd yn dod o’r rheswm bod ei chwaer yn awtistig ac wedi bod yn uned benodol yn ysgol uwchradd ac mae Moli yn teimlo bydd hi yn gorfod bod yn yr uned hefyd ond dydy hwn ddim yn wir. 

Dydy Moli byth yn cymryd rhan mewn addysg gorfforol yn yr ysgol, mae’n eistedd ar y fainc ac yn gwylio’r plant eraill yn cael hwyl. Mae’r athrawes dosbarth wedi trio cael hi i gymryd rhan ac yn dweud bod hi ddim yn gallu gwneud dim ond mae Moli wedyn yn mynd mewn i’r dosbarth i lefain a dweud bod yr athrawes dim yn hoffi hi. 

Symudodd Moli i’r ysgol hon pan roedd hi yn flwyddyn dau ac mae byth wedi siarad gydag un o’r athrawon. Mae wedi bod yn ‘mute’ ym mhob dosbarth ers iddi hi fod yna. Felly dydy’r athrawon dim yn gwybod os oedd rhyw ‘trawma’ wedi digwydd i Moli yn ei ysgol gyntaf gydag athrawon, ond dydy neb yn gallu deall pan mae’n casáu pob athro pan maen nhw eisiau helpu hi. 

